Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4406

(1) Az e cikk (2) bekezdése rendelkezéseinek sérelme nélkül a Görög Köztársaság a kereskedelmi jellegű állami monopóliumokat 1981. január 1-jétől kezdődően fokozatosan kiigazítja az EGK-Szerződés 37. cikkének (1) bekezdése értelmében oly módon, hogy 1985. december 31-ére az áruk beszerzési és értékesítési feltételeire vonatkozóan a tagállamok állampolgárai között ne álljon fenn megkülönböztetés. A jelenlegi tagállamokra a Görög Köztársaság tekintetében azonos kötelezettségek vonatkoznak. A Bizottság ajánlásokat tesz arra vonatkozóan, hogy az első albekezdésben meghatározott kiigazítást hogyan és milyen ütemterv szerint kell elvégezni, úgy értelmezve, hogy a Görög Köztársaságra és a jelenlegi tagállamokra azonos megvalósítási mód és ütemterv alkalmazandó.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes